পবিত্র রোম সাম্রাজ্য
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
শার্লমাইন
রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাঁকে "ইউরোপের জনক" বলেও সম্বোধন করে। তাঁর রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।